pythainlp/thai-wiki-dataset-v4 huggingface dataset:
โฆ

โฆ (ภาษาซองคา: བགོ, [ɡ̊hoː˨]) เป็นชุดแต่งกายชายประจำชาติประเทศภูฏาน เกิดขึ้นราวคริสต์ศตวรรษที่ 17 โดยนาวัง นัมเกล อัตลักษณ์ที่โดดเด่นของเครื่องแต่งกายนี้คือเป็นชุดคลุมลวดลายพื้นเมือง ยาวถึงเข่า ผูกที่เอวโดยเข็มขัดผ้าที่เรียกว่าเครา (སྐེད་རགས་)  ในเทศกาลมักจะสวมใส่คู่กับคับเน
รัฐบาลภูฏานต้องการให้ผู้ชายทุกคนสวมใส่ชุดโฆ ถ้าพวกเขาทำงานในสถานที่ราชการ สำนักงาน หรือโรงเรียน ผู้ชายชาวภูฏานส่วนมากต้องการใส่โฆ ในโอกาสพิเศษหรืองานพระราชพิธี
ใบเรือสุริยะ

ใบเรือสุริยะ หรือ โซลาร์เซล  บ้างเรียก ไลต์เซล (ท. ใบเรือแสง) หรือโฟตอนเซล (ท. ใบเรือโฟตอน) เป็นการขับเคลื่อนยานอวกาศแบบหนึ่งที่ใช้ความดันการแผ่รังสี (หรือเรียก แรงดันดวงอาทิตย์) จากดาวฤกษ์เพื่อผลักกระจกที่บางมากขนาดใหญ่ให้มีความเร็วสูง ใบเรือสุริยะยังสามารถขับเคลื่อนด้วยลำพลังงานเพื่อขยายพิสัยปฏิบัติการ
ยานที่ใช้ใบเรือสุริยะทำให้ปฏิบัติการกับระยะปฏิบัติการนานเป็นไปได้ เนื่องจากมีส่วนเคลื่อนที่น้อยและไม่มีสารขับเคลื่อน จึงมีศักยภาพใช้ได้หลายครั้งสำหรับส่งสินค้าบรรทุก
ใบเรือสุริยะใช้ปรากฏารณ์ซึ่งมีผลลัพธ์ที่พิสูจน์และวัดแล้วต่อยานอวกาศ ความดันดวงอาทิตย์มีผลต่อยานอวกาศทุกลำ ไม่ว่าอวกาศระหว่างดาวเคราะห์หรือในวงโคจรรอบดาวเคราะห์หรือเทห์ขนาดเล็ก
แรงรวมที่กระทำต่อใบเรือสุริยะ 800×800 เมตร มีประมาณ 5 นิวตัน ณ ระยะห่างระหว่างโลกถึงดวงอาทิตย์ ทำให้มันเป็นระบบขับเคลื่อนแรงผลักดันต่ำ คล้ายกับยานอวกาศที่ขับเคลื่อนด้วยเครื่องยนต์ไฟฟ้า
โครงการสนับสนุนการจัดตั้งห้องเรียนวิทยาศาสตร์ในโรงเรียน โดยการกำกับดูแลของมหาวิทยาลัย

โครงการห้องเรียนวิทยาศาสตร์ในโรงเรียน โดยการกำกับดูแลของมหาวิทยาลัย หรือโครงการ วมว. เป็นโครงการจัดตั้งห้องเรียนวิทยาศาสตร์ในโรงเรียนสำหรับผู้เรียนที่มีความสามารถพิเศษทางด้านวิทยาศาสตร์และเทคโนโลยี โดยมีมหาวิทยาลัยเป็นผู้กำกับดูแลการดำเนินการ การบริหาร จัดการหลักสูตรการเรียนการสอนห้องเรียนวิทยาศาสตร์ในโรงเรียนซึ่งอาจเป็นโรงเรียนเครือข่ายหรือโรงเรียนในกำกับของมหาวิทยาลัยโดยกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นผู้ให้การสนับสนุนการจัดการเรียนการสอน
ประวัติ.
เมื่อวันที่ 24 เมษายน พ.ศ. 2550 คณะรัฐมนตรี ได้มีมติให้กระทรวงวิทยาศาสตร์และเทคโนโลยี ร่วมกับกระทรวงศึกษาธิการ ดำเนินงานโครงการสนับสนุนการจัดตั้งห้องเรียนวิทยาศาสตร์ในโรงเรียน โดยการกำกับดูแลของมหาวิทยาลัย (โครงการ วมว.) ขึ้น เพื่อผลิตนักเรียนที่มีความสามารถพิเศษทางวิทยาศาสตร์และเทคโนโลยีตั้งแต่ระดับมัธยมศึกษาตอนปลายจนสำเร็จการศึกษาในระดับปริญญาตรี ทั้งนี้ ให้ปรับเปลี่ยนจากการให้การสนับสนุนในรูป "ทุนการศึกษา" เป็นการสนับสนุน "หลักสูตรการศึกษา" ทางด้านวิทยาศาสตร์และเทคโนโลยีที่เหมาะสมแทน โดยเริ่มแรก (ปีการศึกษา 2551) มีมหาวิทยาลัยและโรงเรียนเข้าร่วมจำนวน 4 คู่ศูนย์
โดยในปัจจุบันมีมหาวิทยาลัยและโรงเรียนเข้าร่วมโครงการจำนวน 19 คู่ศูนย์ ซึ่งหลักสูตรจะแตกต่างกันไปตามศักยภาพ ความพร้อม และความโดดเด่นทางวิชาการในสาขาวิชาวิทยาศาสตร์และเทคโนโลยีของแต่ละมหาวิทยาลัยที่เข้าร่วมโครงการ
กรมอาเซียน

กรมอาเซียน  มีภารกิจเกี่ยวกับการดำเนินงานสมาชิกสมาคมประชาชาติแห่งเอเชียตะวันออกเฉียงใต้หรืออาเซียน และการส่งเสริมความสัมพันธ์ระหว่างประเทศ ฐานะสำนักเลขาธิการอาเซียนแห่งชาติ เพื่อดำเนินงานความร่วมมือของอาเซียนให้สำเร็จและบรรลุผลตามมติที่ประชุมสุด และเสริมสร้างความแข็งแกร่งและความสามารถในการแข่งขันของอาเซียนในเวที ระหว่างประเทศ ตลอดจนเพิ่มอำนาจต่อรองของประเทศไทยในกรอบความร่วมมือระหว่างประเทศ
จอร์จ สเตรต

จอร์จ ฮาร์วีย์ สเตรต (เกิด: 18 พฤษภาคม ค.ศ. 1952) เป็นนักร้อง นักแต่งเพลง นักแสดง และโปรดิวเซอร์เพลงชาวอเมริกันจากโพทีต, รัฐเท็กซัส, สหรัฐอเมริกา สเตรตได้รับการขนานนามอย่างกว้างขวางให้เป็น "ราชาเพลงคันทรี" (King of Country) และเป็นหนึ่งในผู้ที่มีอิทธิพลต่อวงการคันทรีและยังเป็นศิลปินคันทรีที่อยู่ในกระแสนิยมมากที่สุดคนหนึ่งตลอดกาล สเตรตเป็นที่รู้จักในฐานะผู้นำแนวคันทรีแนวนีโอมาปรับใช้เข้ากับดนตรีของเขา การแต่งตัวในชุดคาวบอย นอกจากนี้ยังเป็นหนึ่งในศิลปินคันทรีแรก ๆ ที่ผลักดันแนว "คันทรีแท้" ให้กลับมานิยมอีกครั้งหนึ่ง ในช่วงยุค 80 
สเตรตประสบความสำเร็จในซิงเกิลแรกของเขาคือ "Unwound" ซึ่งได้กลายเป็นซิงเกิลฮิตในปี 1981 และนับจากนั้นเป็นต้นมาตลอดช่วงยุค 80 ด้วยความเป็นที่นิยมอย่างสูงทำให้สตูดิโออัลบั้มทั้ง 7 อัลบั้มของสเตรตสามารถติดชาร์ตอันดับ 1 บนคันทรีชาร์ตทั้งหมด ในปี 2000 สเตรตก็ได้รับการบรรจุให้เป็นศิลปินคันทรีแห่งทศวรรษจาก "อะแคเดมีออฟคันทรีมิวสิก" (Academy of Country Music) ได้รับเลือกเข้าสู่คันทรีมิวสิกฮอลล์ออฟเฟม และได้รับรางวัลแกรมมีครั้งแรกจากอัลบั้ม "Troubadour" สเตรตได้รับการยกย่องให้เป็นเอนเตอร์เทนเนอร์แห่งปี 1989, 1990 และ 2013 จากสมาคมดนตรีคันทรี (CMA) และจากอะแคเดมีออฟคันทรีมิวสิก (ACM) ในปี 1990 และ 2014 เขายังได้รับการเสนอรับรางวัลทางดนตรีอีกมากมายและก็ได้รับรางวัลอีกหลายครั้งเช่นกัน ในปี 2009 สเตรตก็ได้ล้มสถิติซิงเกิลอันดับ 1 บนคันทรีชาร์ตมากที่สุดจาก "คอนเวย์ ทวิตตี" (Conway Twitty) ซึ่งทำไว้ที่ 40 ซิงเกิล แทนที่ด้วยสถิติใหม่ถึง 44 ซิงเกิล แต่ถ้านับในทุกชาร์ตสเตรตจะมีซิงเกิลที่ไต่อันดับ 1 มากถึง 60 ซิงเกิล ทำให้สเตรตกลายเป็นศิลปินที่สามารถครองซิงเกิลอันดับ 1 ไว้มากที่สุดในทุกแนวเพลงอีกด้วย สเตรตยังเป็นที่รู้จักในทัวร์คอนเสิร์ตมากมายทั้ง "360- ดีกรี" (360- degree) ซึ่งในเวลาเพียง 3 ปีเขาก็สามารถทำกำไรได้สูงถึง 90 ล้านดอลลาร์ จึงกล่าวได้ว่าจอร์จ สเตรต เป็นบุคคลที่มีอิทธิพลต่อวงการคันทรีมากที่สุดคนหนึ่งและยังคงมีซิงเกิลอีกเป็นจำนวนมากที่ได้รับความนิยมจวบจนถึงปัจจุบันนี้
ตลอดช่วงเวลาในวงการเพลงของสเตรตสามารถทำยอดขายรวมมากกว่า 160 ล้านชุดทั่วโลก ทำให้เขาเป็นหนึ่งในศิลปินที่ทำยอดขายได้สูงสุดตลอดกาล ได้รับการยืนยันยอดจำหน่ายสมาคมอุตสาหกรรมบันทึกเสียงของสหรัฐ (RIAA) ระดับ 13 มัลติแพลทินัม, 33 ทองคำขาว และ 38 ทอง โดยมีอัลบั้มที่ประสบความสำเร็จในแง่ยอดขายมากที่สุดคือ "Pure Country" (1992) ซึ่งจำหน่ายได้ถึง 6 ล้านชุด (6× ทองคำขาว) ส่วนอัลบั้มที่ประสบความสำเร็จในแง่การยืนยันยอดมากที่สุดคือ "Strait Out of the Box" (1995) ด้วยยอดจำหน่าย 2 ล้านชุด (8× ทองคำขาว) และอ้างจากอาร์ไอเอเอ จอร์จ สเตรตสามารถจำหน่ายอัลบั้มได้สูงที่สุดเป็นอันดับที่ 12 ในบรรดาศิลปินสัญชาติอเมริกันทั้งหมด ด้วยยอดจำหน่ายกว่า 70 ล้านชุด นอกจากนี้สเตรตยังเป็นรองแค่เอลวิส เพรสลีย์และเดอะบีเทิลส์ ในฐานะศิลปินที่มียอดยืนยันระดับทองคำขาว-ทอง มากที่สุดอีกด้วย
สตูดิโออัลบั้ม.
ทั้งหมด 29 อัลบั้ม
แผ่นดินไหวในประเทศพม่า เมษายน พ.ศ. 2559

แผ่นดินไหวในประเทศพม่า เมษายน พ.ศ. 2559 เป็นแผ่นดินไหวขนาด 6.9 ตามมาตราขนาดโมเมนต์ ที่เกิดขึ้นเมื่อวันที่ 13 เมษายน เวลา 20:25 น. ตามเวลาท้องถิ่นของประเทศพม่า  ซึ่งมีจุดเกิดแผ่นดินไหวอยู่ทางตะวันตกเฉียงเหนือของเมืองมัณฑะเลย์ แผ่นดินไหวครั้งนี้รู้สึกแรงสั่นสะเทือนได้ถึงประเทศบังกลาเทศ และ อินเดีย รวมไปถึงประเทศไทย ที่อำเภอแม่สาย จังหวัดเชียงราย
เหตุการณ์นี้มีผู้ที่ได้รับบาดเจ็บในบังกลาเทศจำนวน 50 คน ในเมืองจิตตะกอง
แอร์วีน ฟ็อน วิทซ์เลเบิน

โยพ วิลเฮ็ล์ม เกออร์ค แอร์ทมัน แอร์วีน ฟ็อน วิทซ์เลเบิน  เป็นจอมพลเยอรมันในช่วงสงครามโลกครั้งที่สอง เขาเป็นหนึ่งในผู้นำในแผนลับ 20 กรกฎาคม ในปี 1944 เพื่อสอบสังหารอดอล์ฟ ฮิตเลอร์ โดยถูกวางตัวให้เป็นผู้บัญชาการใหญ่แห่งแวร์มัคท์คนใหม่ถ้าแผนการสำเร็จ วิทซ์เลเบินถูกศาลประชาชนตัดสินให้ประหารชีวิต
วิทซ์เลเบินเป็นหนึ่งในบุคคลที่ต่อต้านระบอบนาซีตั้งแต่ที่ฮิตเลอร์เริ่มก้าวขึ้นสู่อำนาจ ยามที่พลเอกควร์ท ฟ็อน ชไลเชอร์ และพลตรีเบรโดถูกสังหารในคืนมีดยาวโดยพวกนาซีอ้างว่าเป็นอุบัติเหตุ เขาและเพื่อนทหารอย่างมันชไตน์, เลพ และรุนท์ชเต็ท เข้าชื่อเรียกร้องให้มีการสอบสวนเหตุการณ์ดังกล่าว นอกจากนี้ เขายังวิพากษ์วิจารณ์ฮิตเลอร์ที่ข่มเหงรังแกจอมพลบล็อมแบร์คและนายพลฟริทช์ด้วยข้อกล่าวหาอื้อฉาว ด้วยเหตุนี้เอง วิทซ์เลเบินจึงถูกให้เกษียณก่อนกำหนด อย่างไรก็ตาม ฮิตเลอร์จำเป็นต้องเรียกตัววิทซ์เลเบินกลับมาทำงานอีกครั้งเพื่อเตรียมการเข้าสู่สงครามโลกครั้งที่สอง
ก่อนปี 1938 วิทซ์เลเบินเป็นสมาชิกของกลุ่มโอสเทอร์ หรือที่เรียกว่าแผนสมคบเดือนกันยายน  สมาชิกในกลุ่มนี้มีทั้งพลเอกอาวุโสลูทวิช เบ็ค, นายพลเอริช เฮิพเนอร์, นายพลคาร์ล-ไฮน์ริช ฟ็อน ชตึลพ์นาเกิล, นายพลเรือวิลเฮ็ล์ม คานาริส และพันโทฮันส์ โอสเทอร์ ทั้งหมดร่วมวางแผนรัฐประหารโค่นล้มฮิตเลอร์ วิทซ์เลเบินเริ่มจัดแจงคนของตัวเองไปอยู่ในตำแหน่งต่างๆในย่านที่ทำการรัฐบาลของกรุงเบอร์ลิน
กันยายน 1939 พลเอกอาวุโสวิทซ์เลเบินเป็นผู้บัญชาการกองทัพที่ 1 ประจำแนวรบด้านตะวันตก และมีส่วนร่วมในยุทธการที่ฝรั่งเศส หน่วยทหารของเขาซึ่งสังกัดกลุ่มทัพ C ได้ข้ามแนวมาฌีโนในวันที่ 14 มิถุนายน 1940 ตามมาด้วยการยอมแพ้ของฝรั่งเศสในสามวันให้หลัง ความชอบนี้ทำให้วิทซ์เลเบินได้รับกางเขนอัศวินแห่งกางเขนเหล็ก และได้เลื่อนยศขึ้นเป็นจอมพล
ในปี 1941 เขาได้ดำรงตำแหน่งผู้บัญชาการใหญ่เขตตะวันตกต่อจากจอมพลรุนท์ชเต็ท อย่างไรก็ตาม เขาดำรงตำแหน่งเพียงสิบเดือนเศษก็ขอลาออกจากตำแหน่งด้วยเหตุผลด้านสุขภาพ บางแหล่งข่าวระบุว่า เขาถูกบีบให้เกษียณในเวลานี้เนื่องจากได้วิพากษ์วิจารณ์แผนการบุกสหภาพโซเวียตในปฏิบัติการบาร์บาร็อสซา
สงกรานต์ (แก้ความกำกวม)

สงกรานต์ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
อเล็กซ์ อิโวบี

อเล็กซ์ อิโวบี (เกิด: 3 พฤษภาคม ค.ศ. 1996) นักฟุตบอลอาชีพชาวไนจีเรีย ปัจจุบันเล่นในตำแหน่งกองกลางให้กับฟูลัมในพรีเมียร์ลีกและทีมชาติไนจีเรีย
อิโวบี เกิดที่กรุงลากอส เมืองหลวงของประเทศไนจีเรีย เมื่ออายุ 4 ขวบได้ย้ายมาอาศัยอยู่ที่ประเทศอังกฤษ มีศักดิ์เป็นหลานชายของอดีตนักฟุตบอลชาวไนจีเรียที่มีชื่อเสียง 
อิโวบี ได้ลงเล่นเป็นตัวจริงให้กับอาร์เซนอลครั้งแรกในรายการแคปปิตอลวันคัพ ในต้นฤดูกาล 2015–16 ในนัดที่พบกับเชฟฟีลด์เวนส์เดย์ และจากนั้นก็ได้ลงเป็นตัวจริงถึง 4 ใน 5 นัดในรายการเอฟเอคัพ จากนั้นก็ได้ลงเป็นตัวจริงในรายการยูฟ่าแชมเปียนส์ลีก ในนัดที่อาร์เซนอลเป็นฝ่ายบุกไปเยือนบาร์เซโลนา ถึงสนามกัมนอว์ ในเมืองบาร์เซโลนา 
จากนั้นได้ลงเป็นตัวจริงนัดแรกในพรีเมียร์ลีก ในช่วงปลายฤดูกาล ที่อาร์เซนอลบุกไปเยือนเอฟเวอร์ตัน ที่สนามกูดิสันพาร์ก ในเมืองลิเวอร์พูล และสามารถทำประตูแรกของตนเองในการเล่นให้กับอาร์เซนอลชุดใหญ่ได้ด้วย และในนัดต่อมาก็สามารถทำประตูได้ต่อเนื่องในนัดที่พบกับวอตฟอร์ต 
จุดเด่นของอิโวบีอยู่ที่ความเร็ว, ความแข็งแกร่ง และความสามารถในการลากลูกฟุตบอลในการเล่นเชิงรุก อีกทั้งยังเป็นผู้เล่นที่เล่นได้หลายตำแหน่งตั้งแต่กองหลังในตำแหน่งฟูลแบ็ก จนถึงกองหน้า
สนามฟุตบอลซิดนีย์

สนามฟุตบอลซิดนีย์ (SFS) หรือ อัลเลียนซ์สเตเดียม เป็นสนามฟุตบอลในย่านมัวร์ปาร์ก ซิดนีย์ ประเทศออสเตรเลีย สร้างในปี ค.ศ. 1988 เป็นสนามสำหรับกีฬารักบี้และฟุตบอล ทีมรักบี้แคงการู และวอลลาบี และทีมฟุตบอลซอกเกอร์รู ใช้สนามแห่งนี้เป็นครั้งคราว ในขณะที่ทีมซิดนีย์รูสเตอร์ นิวเซาท์เวลส์วาราทาห์ และสโมสรฟุตบอลซิดนีย์ จะใช้สนามแห่งนี้เป็นหลัก
สนามฟุตบอลแห่งนี้อยู่ถัดจาก สนามคริกเก็ตซิดนีย์
การแข่งขันฟุตบอลในระดับนานาชาติ.
สถิติตั้งแต่ปี ค.ศ. 1988
มุฮัมมัด อันนินนี

มุฮัมมัด นาศิร อัสซัยยิด อันนินนี (เกิด 11 กรกฎาคม ค.ศ. 1992) เป็นนักฟุตบอลอาชีพชาวอียิปต์ ปัจจุบันเล่นในตำแหน่งกองกลางตัวรับให้กับอาร์เซนอล และทีมชาติอียิปต์
อันนินนีเกิดเมื่อวันที่ 11 กรกฎาคม ค.ศ. 1992 ที่เมืองอัลมะฮัลละตุลกุบรอ ประเทศอียิปต์ เล่นฟุตบอลตั้งแต่อายุเพียง 5 ขวบให้กับอัลอะฮ์ลี ในลีกของอียิปต์ ก่อนจะย้ายไปสู่เอลโมกอว์ลูนในทีมชุดใหญ่นาน 3 ฤดูกาล จนถึงเดือนมกราคม ปี ค.ศ. 2013 ก็ได้ย้ายออกไปเล่นให้กับบาเซิลในสวิตเซอร์แลนด์ ด้วยสัญญายืมตัว ก่อนจะเซ็นสัญญาถาวรในเดือนพฤษภาคมปีเดียวกัน และได้แชมป์ซูเปอร์ลีกของสวิตเซอร์แลนด์กับบาเซิลติดต่อกัน 3 ฤดูกาล
ในเดือนมกราคม ค.ศ. 2016 อันนินนีได้ย้ายมาสู่อาร์เซนอล โดยคาดว่ามีค่าตัวประมาณ 7.4 ล้านปอนด์ และทำประตูให้กับอาร์เซนอลได้เป็นครั้งแรกในรายการยูฟ่าแชมเปียนส์ลีกในรอบ 16 ทีม ที่อาร์เซนอลบุกไปเยือนบาร์เซโลนา ที่สนามกัมนอว์ โดยยิงได้ในนาทีที่ 51 ถึงแม้ว่าอาร์เซนอลจะเป็นฝ่ายแพ้ไป 3–1 ก็ตาม
นอกจากนี้แล้ว ในระดับทีมชาติ อันนินนียังได้ติดทีมชาติอียิปต์ ในการลงแข่งขันฟุตบอลชายในโอลิมปิก 2012 ที่กรุงลอนดอน ประเทศอังกฤษ อีกด้วย
ฟุตบอลโลก 2018 รอบคัดเลือก โซนอเมริกาเหนือ – รอบแรก

รอบแรก ของฟุตบอลโลก 2018 รอบคัดเลือก โซนอเมริกาเหนือ (คอนคาแคฟ) แข่งขันระหว่างวันที่ 22-31 มีนาคม พ.ศ. 2558
รูปแบบการแข่งขัน.
รอบแรกมีทั้งหมด 14 ทีม (อันดับที่ 22–35 ของทวีป) แข่งแบบแพ้คัดออก เหย้า-เยือน ทีมชนะ 7 ทีมจะผ่านเข้าสู่รอบที่ 2
การจัดอันดับ.
จับสลากประกบคู่แข่งขันในวันที่ 15 มกราคม พ.ศ. 2558 เวลา 19:40 น.  ณ โรงเรียนดับเบิลยู หาดไมแอมี รัฐฟลอริดา สหรัฐอเมริกา
การจัดอันดับทีม อยู่บนฐานของอันดับโลกฟีฟ่า เดือนสิงหาคม พ.ศ. 2557 (แสดงในวงเล็บ) ทีมทั้งหมด 14 ทีม แบ่งออกเป็น 2 โถ ดังนี้
หมายเหตุ: ตัวหนา หมายถึง ทีมชนะที่ผ่านเข้าสู่รอบที่ 2
การแข่งขัน.
<onlyinclude></onlyinclude>
 เบอร์มิวดา ชนะด้วยประตูรวม 8–0 และผ่านเข้าสู่รอบที่ 2
 ดอมินีกา ชนะด้วยประตูรวม 3–2 และผ่านเข้าสู่รอบที่ 2
 บาร์เบโดส ชนะด้วยประตูรวม 4–1 และผ่านเข้าสู่รอบที่ 2
 เซนต์คิตส์และเนวิส ชนะด้วยประตูรวม 12–4 และผ่านเข้าสู่รอบที่ 2
 นิการากัว ชนะด้วยประตูรวม 8–0 และผ่านเข้าสู่รอบที่ 2
 เบลีซ ชนะด้วยกฎประตูเยือน 1–1 และผ่านเข้าสู่รอบที่ 2
 กูราเซา ชนะด้วยประตูรวม 4–3 และผ่านเข้าสู่รอบที่ 2
อันดับผู้ทำประตู.
มี 51 ประตูเกิดขึ้นใน 14 นัด เฉลี่ยนัดละ ประตู
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
รายชื่อประเทศเรียงตามอัตราภาวะการตายของทารก

ด้านล่างนี้เป็นข้อมูลรายชื่อประเทศเรียงตามอัตราการเสียชีวิตของทารกจากเดอะเวิลด์แฟกต์บุ๊ก
รายชื่อ.
ข้อมูลจากเดอะเวิลด์แฟกต์บุ๊ก (1:1,000 คน) - ข้อมูลจากปี 2015
รายชื่อภาพยนตร์อิงจากสิ่งพิมพ์ของดีซีคอมิกส์

ดีซีคอมิกส์ เป็นหนึ่งในสำนักพิมพ์หนังสือการ์ตูนสัญชาติอเมริกาที่ใหญ่ที่สุดและเก่าแก่ที่สุด โดยผลิตผลงานตัวละครซูเปอร์ฮีโรที่รู้จักกัน ได้แก่ ซูเปอร์แมน, แบทแมน, วันเดอร์วูแมน, กรีนแลนเทิร์น, เดอะแฟลช, อะควาแมนและกรีนแอร์โรว์ ผลงานส่วนใหญ่เกิดขึ้นในจักรวาลสมมติร่วม ทำให้มีการรวมทีมของซูเปอร์ฮีโร เช่น จัสติซลีก, ซุยไซด์สควอดและทีนไททันส์ บริษัทยังได้เผยแพร่ผลงานซึ่งไม่เกี่ยวกับจักรวาลดีซี เช่น "วีฟอร์เวนเดตตา (V for Vendetta)" และอีกหลายเรื่องจากสำนักพิมพ์เวอร์ติโอคอมิกส์
การดัดแปลงทรัพย์สินของดีซีคอมิกส์เป็นภาพยนตร์ ประกอบด้วย ภาพยนตร์ชุด, ภาพยนตร์คนแสดง, ภาพยนตร์แอนิเมชัน, ภาพยนตร์ลงแผ่น, ภาพยนตร์โทรทัศน์, ภาพยนตร์แฟนเมดและภาพยนตร์สารคดี
ภาพยนตร์คนแสดง.
ภาพยนตร์ทั้งหมดที่สร้างโดย ดีซีฟิล์มส์ (รวมถึง "บุรุษเหล็ก ซูเปอร์แมน" และ "แบทแมน ปะทะ ซูเปอร์แมน แสงอรุณแห่งยุติธรรม") ดำเนินเรื่องอยู่ใน จักรวาลขยายดีซี เว้นแต่จะระบุไว้เป็นอย่างอื่น
ภาพยนตร์แอนิเมชัน.
Episodes as films.
Television series episodes released as direct to video films.
เจลลัสซี (อัลบั้มเอกซ์เจแปน)

เจลลัสซี  เป็นสตูดิโออัลบั้มชุดที่สามของวงดนตรีเฮฟวีเมทัลชาวญี่ปุ่น เอกซ์เจแปน ในขณะนั้นมีชื่อวงว่า เอกซ์ อัลบั้มนี้ออกจำหน่ายเมื่อวันที่ 1 กรกฎาคม พ.ศ. 2534 สังกัดโซนี่มิวสิกเอ็นเตอร์เทนเมนต์เจแปน เป็นอัลบั้มที่สองที่วงได้ออกจำหน่ายกับค่ายเพลงใหญ่ อัลบั้ม "เจลลัสซี" เป็นอัลบั้มที่มียอดจำหน่ายสูงสุดของวง ซึ่งมากกว่า 1 ล้านแผ่น ติดอันดับหนึ่งในชาร์ตออริคอน และอยู่ในชาร์ตนานถึง 50 สัปดาห์ ซิงเกิลในอัลบั้มก็ได้เข้าไปอยู่ในสามอันดับแรกในชาร์ต อัลบั้มนี้เป็นอัลบั้มสุดท้ายที่ใช้ชื่อวง "เอกซ์" ก่อนที่จะเปลี่ยนเป็น "เอกซ์เจแปน" และเป็นอัลบั้มสุดท้ายที่มีซะวะดะ ไทจิ อยู่ในตำแหน่งกีตาร์เบส ซึ่งมีฮิโระชิ โมะริเอะ มารับตำแหน่งแทนในภายหลัง
ลำไส้เล็กส่วนกลาง

ลำไส้เล็กส่วนกลาง (Jejunum) เป็นส่วนที่สองของลำไส้เล็กในมนุษย์และสัตว์มีกระดูกสันหลังชั้นสูง เช่น สัตว์เลี้ยงลูกด้วยนม, สัตว์เลื้อยคลาน และนก
ลำไส้เล็กส่วนกลางอยู่ระหว่างลำไส้เล็กส่วนต้นและลำไส้เล็กส่วนปลาย ในมนุษย์โตเต็มวัย ลำไส้เล็กมีความยาวประมาณ 6-7 เมตร สองในห้าของความยาวลำไส้เล็กคือความยาวของลำไส้เล็กส่วนกลาง ซึ่งเท่ากับความยาวประมาณ 2.5 เมตร โดยลำไส้เล็กส่วนกลางนี้เป็นส่วนที่มีวิลไลมากที่สุดและมีการดูดซึมมากที่สุดด้วย
ลำไส้เล็กส่วนปลาย

ลำไส้เล็กส่วนปลาย (Ileum) เป็นส่วนปลายสุดของลำไส้เล็กในสัตว์มีกระดูกสันหลังชั้นสูง เช่น สัตว์เลี้ยงลูกด้วยนม, สัตว์เลื้อยคลาน และนก
ลำไส้เล็กส่วนปลายอยู่ถัดมาจากลำไส้เล็กส่วนต้นและลำไส้เล็กส่วนกลาง ลำไส้เล็กส่วนปลายในมนุษย์มีความยาวประมาณ 2-4 เมตร และค่า pH จะอยู่ระหว่าง 7 ถึง 8
พีระมิดประชากร

พีระมิดประชากร เป็นกราฟแท่งประเภทหนึ่งที่ใช้แสดงโครงสร้างอายุของเพศของประชากรในประเทศ เมือง หรือพื้นที่อื่น ๆ แกนนอนแบ่งเป็นจำนวนประชากรหรือร้อยละของประชากร ส่วนแกนตั้งจะแสดงช่วงอายุของประชากรไว้ตรงกลางของพีระมิด ซึ่งจะแสดงเป็นช่วง 10 ปี, 5 ปี, หริอ 1 ปีก็ได้ โดยปรกติจะใช้ช่วง 5 ปี ส่วนล่างของพีระมิดเรียกว่าฐาน ซึ่งแสดงประชากรวัยเด็กของประเทศนั้น ๆ ขณะที่ส่วนยอดแสดงประชากรสูงวัย ซีกซ้ายของพีระมิดแสดงประชากรเพศชาย ส่วนซีกขวาแสดงประชากรเพศหญิง
ประเภทของพีระมิดประชากร.
พีระมิดประชากรมีฐานกว้างเนื่องจากอัตราเพิ่มตามธรรมชาติสูง ประชากรวัยเด็กมีจำนวนมาก อาทิ ประเทศอัฟกานิสถาน
พีระมิดประชากรมีฐานกว้าง แต่กลุ่มอายุ 10 ปีขึ้นไปมีแนวโน้มลดลง อัตราเพิ่มตามธรรมชาติคือร้อยละ 1.2 ในกรณีนี้ประชากรวัยแรงงานยังคงมีจำนวนมากพอที่จะดูแลประชากรวัยพึ่งพิง อาทิ ประเทศศรีลังกา
พีระมิดประชากรมีฐานที่เริ่มกิ่วเข้า ประชากรกลุ่มอายุ 20-24 ปีเป็นกลุ่มที่มีจำนวนมากที่สุด รองลงมาคือกลุ่มอายุ 50-54 ปี ซึ่งยังคงอยู่ในวัยแรงงาน อัตราเพิ่มตามธรรมชาติคือร้อยละ 0.5 ประชากรสูงวัยมีแนวโน้มเพิ่มขึ้น ซึ่งต้องการการดูแลมากขึ้น โดยเฉพาะการรักษาพยาบาล อาทิ สหรัฐอเมริกา
พีระมิดประชากรมีฐานที่เริ่มกิ่วเข้า เนื่องจากอัตราเพิ่มตามธรรมชาติที่ต่ำมาก คือ ร้อยละ -0.1 นั่นคือ มีอัตราตายสูงกว่าอัตราเกิด ประชากรสูงอายุมีแนวโน้มเพิ่มขึ้น ในกรณีนี้จะมีปัญหาขาดแคลนแรงงานในอนาคต อาทิ ประเทศอิตาลี
รายชื่อประเทศตามจำนวนประชากร (สหประชาชาติ)

ด้านล่างนี้เป็นรายชื่อประเทศเรียงตามจำนวนประชากร ที่องค์การสหประชาชาติสำรวจไว้ ฉบับแก้ไขปี 2024 โดยนำเสนอประมาณการจำนวนประชากรตั้งแต่ปี 1950 ถึงปัจจุบัน
รายชื่อ.
ข้อมูลประมาณการกลางปี 2022 และ 2023 จากสหประชาชาติ
หมายเหตุ.
<templatestyles src="Reflist/styles.css" />
การเปลี่ยนแปลงแทนที่ขั้นปฐมภูมิ

การเปลี่ยนแปลงแทนที่ขั้นปฐมภูมิ เป็นประเภทหนึ่งของการเปลี่ยนแปลงแทนที่เชิงนิเวศ ซึ่งเกิดในพื้นที่ซึ่งไม่เคยมีสิ่งมีชีวิตมาก่อน อาทิ พื้นลาวาจากการปะทุของภูเขาไฟ
กระบวนการ.
การเปลี่ยนแปลงแทนที่ขั้นปฐมภูมินั้นเริ่มจากผู้บุกเบิก เช่น ไลเคน, สาหร่าย และฟังไจ ซึ่งผู้บุกเบิกเหล่านี้จะปรับตัวให้เข้ากับสภาพแวดล้อมบริเวณนั้น และค่อย ๆ เจริญเติบโตขึ้น โดยพื้นที่ที่เกิดการเปลี่ยนแปลงแทนที่ขั้นนี้ต้องเป็นพื้นที่ที่ไม่เคยมีสิ่งมีชีวิตอยู่มาก่อนเท่านั้น หลังจากพวกผู้บุกเบิกเจริญเติบโตแล้ว จะค่อย ๆ เปลี่ยนชนิดของสิ่งมีชีวิตไปเรื่อย ๆ กลายเป็นมอส, หญ้า, ไม้พุ่ม, พื้ชยืนต้น และกลายเป็นสังคมสิ่งมีชีวิตขั้นสุดในที่สุด ซึ่งสังคมสิ่งมีชีวิตขั้นสุดนั้นจะมีความหลากหลายทางชีวภาพสูง มีสิ่งมีชีวิตหลากหลายชนิด เช่น ป่าดงดิบ
ฟุตบอลโลก 2018 รอบคัดเลือก โซนอเมริกาเหนือ – รอบที่ 2

การแข่งขัน รอบที่ 2 ของ ฟุตบอลโลก 2018 รอบคัดเลือก โซนอเมริกาเหนือ จะเล่นระหว่างวันที่ 7-16 มิถุนายน พ.ศ. 2558
รูปแบบการแข่งขัน.
รอบนี้มี 20 ทีม (ทีมอันดับ 9–21 ของทวีป และทีมชนะอีก 7 ทีมจากรอบแรก) แข่งแบบเหย้า-เยือน 2 นัด ทีมชนะ 10 ทีม จะผ่านเข้าสู่รอบที่ 3
การจัดอันดับ.
จับสลากในวันที่ 15 มกราคม พ.ศ. 2558 เวลา 19:40 น.  ณ โรงแรมดับเบิลยู หาดไมแอมี รัฐฟลอริดา สหรัฐอเมริกา
การจัดอันดับอยู่บนฐานของอันดับโลกฟีฟ่า เดือนสิงหาคม พ.ศ. 2557 (แสดงในวงเล็บ) ทีมทั้งหมด 20 ทีม จะแบ่งออกเป็น 4 โถ
ทีมจากโถ 3 จะพบกับทีมจากโถ 4 และทีมจากโถ 5 จะพบกับทีมจากโถ 6
หมายเหตุ: ตัวหนา หมายถึง ทีมที่ผ่านเข้าสู่รอบที่ 3
การแข่งขัน.
<onlyinclude></onlyinclude>
 เซนต์วินเซนต์และเกรนาดีนส์ ชนะด้วยกฎประตูเยือน 6–6 และผ่านเข้าสู่รอบที่ 3
 แอนทีกาและบาร์บิวดา ชนะประตูรวม 5–4 และผ่านเข้าสู่รอบที่ 3
 กรีเนดา ชนะประตูรวม 2–1 และผ่านเข้าสู่รอบที่ 3
 แคนาดา ชนะประตูรวม 6–0 และผ่านเข้าสู่รอบที่ 3
 เบลีซ ชนะประตูรวม 5–1 และผ่านเข้าสู่รอบที่ 3
 กัวเตมาลา ชนะประตูรวม 1–0 และผ่านเข้าสู่รอบที่ 3
 อารูบา ชนะประตูรวม 3–2 และผ่านเข้าสู่รอบที่ 3
 เอลซัลวาดอร์ ชนะประตูรวม 6–3 และผ่านเข้าสู่รอบที่ 3
 กูราเซา ชนะด้วยกฎประตูเยือน 1–1 และผ่านเข้าสู่รอบที่ 3
 นิการากัว ชนะประตูรวม 4–1 และผ่านเข้าสู่รอบที่ 3
อันดับผู้ทำประตู.
มี 56 ประตูเกิดขึ้นใน 20 นัด ตกเฉลี่ยนัดละ ประตู
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
กอดอีกครั้ง

กอดอีกครั้ง เป็นซิงเกิลแรกของวงเดอะ คาสเซิล ในปี พ.ศ. 2559 สังกัดค่ายเพลงบ็อกซ์มิวสิก ในเครือมิวสิกมูฟเอนเตอร์เทนเมนต์ ประพันธ์คำร้องโดย ธรรมธร มัคคสมัน ,เพิ่มศักดิ์ พิสิษฐ์สังฆการ ,สุดเขต จึงเจริญ ,อนันต์ ดาบเพ็ชรธิกรณ์ แต่งทำนองโดย คชภัค ผลธนโชติ ,ธรรมธร มัคคสมัน และเรียบเรียงโดย The Kastle เพลงนี้ออกจำหน่ายในวันที่ 24 มีนาคม พ.ศ. 2559
เนื้อหาของเพลงพูดถึงคนที่เคยรัก เคยผูกพัน เมื่อจากกันไป มันก็จะมีโมเมนท์ที่คิดถึงกัน ภาพความทรงจำดีดี บางครั้งก็หวนกลับมาในวันที่อีกฝ่ายยังคงไ­­ม่มีใคร คิดไปว่า ถ้าย้อนเวลากลับไปได้ อยากจะเพียงแค่ขอกอดเธออีกสักครั้งหนึ่ง
ฟุตบอลโลก 2018 รอบคัดเลือก โซนอเมริกาเหนือ – รอบที่ 3

การแข่งขัน รอบที่ 3 ของ ฟุตบอลโลก 2018 รอบคัดเลือก โซนอเมริกาเหนือ จะเล่นระหว่างวันที่ 4-8 กันยายน พ.ศ. 2558
รูปแบบการแข่งขัน.
ทีมทั้งหมด 12 ทีม (ทีมอันดับ 7–8 ของทวีป และทีมชนะ 10 ทีมจากรอบที่ 2) จะแข่งขันกันแบบสองนัด เหย้า-เยือน ทีมชนะ 6 ทีมจะผ่านเข้าสู่รอบที่ 4
รูปแบบการแข่งขัน.
จับสลากในวันที่ 25 กรกฎาคม พ.ศ. 2558 เวลา 18:00 น.  ที่พระราชวังคอนสแตนตินอฟกี เซนต์ปีเตอร์สเบิร์ก ประเทศรัสเซีย
การจัดอันดับอยู่บนฐานของอันดับโลกฟีฟ่า เดือนสิงหาคม พ.ศ. 2557 (แสดงในวงเล็บ) ทีมทั้งหมด 12 ทีม จะแบ่งออกเป็นสองโถ ดังนี้
หมายเหตุ: ตัวหนา หมายถึง ทีมชนะที่ผ่านเข้าสู่รอบที่ 4
การแข่งขัน.
<onlyinclude></onlyinclude>
 เอลซัลวาดอร์ ชนะประตูรวม 2–0 และผ่านเข้าสู่รอบที่ 4 (กลุ่ม เอ)
 แคนาดา ชนะประตูรวม 4–1 และผ่านเข้าสู่รอบที่ 4 (กลุ่ม เอ)
 เฮติ ชนะประตูรวม 6–1 และผ่านเข้าสู่รอบที่ 4 (กลุ่ม บี)
 จาเมกา ชนะประตูรวม 4–3 และผ่านเข้าสู่รอบที่ 4 (กลุ่ม บี)
 เซนต์วินเซนต์และเกรนาดีนส์ ชนะประตูรวม 3–2 และผ่านเข้าสู่รอบที่ 4 (กลุ่ม ซี)
 กัวเตมาลา ชนะประตูรวม 2–1 และผ่านเข้าสู่รอบที่ 4 (กลุ่ม ซี)
อันดับผู้ทำประตู.
มี 29 ประตูเกิดขี้นใน 12 นัด ตกเฉลี่ยนัดละ ประตู
<templatestyles src="Div col/styles.css"/>
<templatestyles src="Div col/styles.css"/>
ดับเบิลยูดับเบิลยูอี วีเมนส์ แชมเปี้ยนชิพ (1956–2010)

ดับเบิลยูดับเบิลยูอี วีเมนส์ แชมเปี้ยนชิพ  เดิมเป็นเข็มขัดแชมป์โลกหญิงของ WWE ก่อตั้งขึ้นเมื่อ 18 กันยายน ค.ศ. 1956 ในตอนที่ The Fabulous Moolah ได้เป็นแชมป์โลกหญิงของ NWA ซึ่ง WWE ไม่ได้อยู่ในเวลานั้นและแม้ว่าจะไม่ได้สร้างแชมป์หญิงของตัวเองจนถึงในปี ค.ศ. 1984 The Fabulous Moolah ได้เป็นแชมป์ WWF Women's Champion คนแรกโดยเปลี่ยนชื่อจากแชมป์โลกหญิง NWA
ประวัติ.
ในวันที่ 18 กันยายน ค.ศ. 1956 The Fabulous Moolah ได้เป็นแชมป์สมัยที่ 3 NWA World Women's Champion (เป็นแชมป์ที่ยังคงมีอยู่ในปัจจุบัน) ในเวลานั้น WWE ไม่มีตัวตนและไม่ได้เป็น บริษัทมาจนกระทั่งปี ค.ศ. 1963 เมื่อมีการจัดตั้งเป็น World Wide Wrestling Federation (WWWF) Moolah ผู้ที่ซื้อสิขสิทธิ์แชมป์ในทศววรษ 1970 และป้องกันแชมป์เป็น NWA World Women's Champion จนถึงปี ค.ศ. 1984 โดยขณะนั้น WWWF ได้เปลี่ยนชื่อเป็น World Wrestling Federation (WWF) ในปี ค.ศ. 1983 WWF ไม่เกี่ยวข้องกับ NWA และ โมลาห์ขายสิขสิทธิ์แชมป์ให้ WWF ในปี ค.ศ. 1984 และเธอได้รับการยอมรับว่าเป็นแชมป์ WWF Women's Champion โดยแทนที่จะเริ่มต้นการครองแชมป์ของเธอในปี 1984 ใน WWF เธออ้างว่าเชื้อสายของสมัยของเธอจากครั้งแรกที่เธอกลายเป็นแชมป์ในปี 1956 
ในปี ค.ศ. 1990 แชมป์หญิงเส้นนี้ไม่ได้ใช้งานหลังจาก Rockin' Robin สละแชมป์และอกจาก WWF จากนั้นในเดือนธันวาคมปี 1993 แชมป์ถูกเปิดใช้งานด้วย Alundra Blayze เอาชนะในทัวร์นาเมนท์ตำแหน่งว่างของแชมป์หญิงเส้นนี้
ฟุตบอลโลก 2018 รอบคัดเลือก โซนอเมริกาเหนือ – รอบที่ 4

การแข่งขัน รอบที่ 4 (รอบแบ่งกลุ่ม) ของ ฟุตบอลโลก 2018 รอบคัดเลือก โซนอเมริกาเหนือ จะเล่นระหว่างวันที่ 13 พฤศจิกายน พ.ศ. 2558 ถึง 6 กันยายน พ.ศ. 2559
รูปแบบ.
รอบนี้มีทั้งหมด 12 ทีม (ทีมวางอันดับ 1-6 ของทวีป และทีมชนะ 6 ทีมจากรอบที่ 3) ถูกแบ่งออกเป็น 3 กลุ่ม กลุ่มละ 4 ทีม แข่งขันแบบพบกันหมด เหย้า-เยือน ทีมแชมป์กลุ่ม และทีมรองแชมป์กลุ่ม จะผ่านเข้าสู่รอบที่ 5 ('เฮ็กซากันแนล' หรือ 'เฮ็กซ์')
การจัดอันดับ.
จับสลากในวันที่ 25 กรกฎาคม พ.ศ. 2558 เวลา 18:00 น.  ณ พระราชวังคอนสแตนตินอฟกี เซนต์ปีเตอร์สเบิร์ก ประเทศรัสเซีย
การจัดอันดับอยู่บนฐานของอันดับโลกฟีฟ่า เดือนสิงหาคม พ.ศ. 2557 (แสดงในวงเล็บ)
หมายเหตุ: ตัวหนา หมายถึง ทีมที่ผ่านเข้าสู่รอบที่ 5
อันดับผู้ทำประตู.
มี 107 ประตูเกิดขึ้นใน 36 นัด ตกเฉลี่ยนัดละ ประตูต่อนัด
<templatestyles src="Div col/styles.css"/>
<templatestyles src="Div col/styles.css"/>
มาร์โก ร็อบบี

มาร์โก อีลีส ร็อบบี (เกิดวันที่ 2 กรกฎาคม ค.ศ. 1990) เป็นนักแสดงหญิงและโปรดิวเซอร์ชาวออสเตรเลีย ร็อบบีเริ่มอาชีพของเธอโดยปรากฏตัวในภาพยนตร์อิสระต่าง ๆ ของออสเตรเลียในช่วงปลายคริสต์ทศวรรษ 2000 ต่อมาได้แสดงภาพยนตร์ชุดชาวบ้านเรื่อง "เนเบอส์" (ค.ศ. 2008-2011) ซึ่งทำให้เธอได้รับการเสนอชื่อชิงรางวัลโลกี้ 2 รางวัล หลังจากที่ย้ายไปยังสหรัฐอเมริกา ร็อบบีได้ร่วมแสดงในภาพยนตร์ชุดสืบเนื่องเรื่อง "แพนแอม" (ค.ศ. 2011-2012) ในปี ค.ศ. 2016 เธอได้รับบทเป็นเจน พอร์เตอร์ ในภาพยนตร์โลดโผน-ผจญภัยเรื่อง "ตำนานแห่งทาร์ซาน" และฮาร์ลีย์ ควินน์ ในภาพยนตร์ซูเปอร์ฮีโรเรื่อง "ทีมพลีชีพ มหาวายร้าย"
ชีวิตช่วงต้น.
ร็อบบีเกิดในเมืองดอลบี รัฐควีนส์แลนด์ ประเทศออสเตรเลีย ก่อนที่จะย้ายมาอยู่เมืองโกลด์โคสต์ รัฐควีนส์แลนด์ เป็นลูกสาวของแซรี เคสส์เลอร์ นักกายภาพบำบัด กับพ่อซึ่งเป็นอดีตเจ้าของสวนผลไม้ เธอมีพี่น้องสามคน ได้แก่ ล็อกลัน "ล็อกกี" ร็อบบี (พี่ชาย), แคเมอรอน ร็อบบี (น้องชาย) และอานยา (พี่สาว) ร็อบบีและพี่น้องของเธอได้รับการเลี้ยงดูจากแม่เลี้ยงเดี่ยวของพวกเขา เธอติดต่อกับพ่อของเธอน้อยมาก ขณะเติบโตขึ้นมา เธอแบ่งเวลาไปมาระหว่างชายหาดกับไร่สวนของปู่ย่าตายายในเมืองดอลบี เพื่อให้มีเงินเพียงพอกับค่าใช้จ่าย ร็อบบีต้องทำงาน 3 งานพร้อมกันขณะอายุ 16 ปี เธอเรียนการละครที่โรงเรียน โดยจบการศึกษาจากวิทยาลัยซัมเมอร์เซต เมื่อมีอายุ 17 ปี เธอจึงย้ายไปเมืองเมลเบิร์นเพื่อเริ่มอาชีพการแสดง
อาเลชังดรี กามา

อาเลชังดรี โตเรย์รา ดา กามา ลีมา กาซาดู (เกิดเมื่อวันที่ 4 มกราคม พ.ศ. 2511) เป็นผู้ฝึกสอนฟุตบอลชาวบราซิล ปัจจุบันเป็นหัวหน้าผู้ฝีกสอนให้กับการท่าเรือ ในไทยลีก
เขาเคยเป็นหัวหน้าผู้ฝึกสอนให้กับหลายสโมสรฟุตบอลในประเทศไทย เช่น เชียงราย ยูไนเต็ด, เมืองทอง ยูไนเต็ด และบุรีรัมย์ ยูไนเต็ด
ปาเชตา

ฆวน โฆเซ โรโฆ มาร์ติน (เกิด 23 มีนาคม ค.ศ. 1968) หรือรู้จักกันในชื่อ ปาเชตา  เป็นอดีตนักฟุตบอลชาวสเปน โดยเคยเล่นในตำแหน่งกองกลาง 
ปาเชตา เริ่มต้นอาชีพนักฟุตบอลกับทีมราซิงเลร์เมญโญ ก่อนที่จะย้ายไปหลากหลายทีมในสเปน ก่อนที่ในปี ค.ศ. 1994 ปาเชตา จะย้ายเข้าร่วมทีมอัสปัญญ็อล ในลีกสูงสุดโดยเขาลงเล่นให้กับทีมมากถึง 118 นัดในลีก ก่อนที่จะย้ายเข้าร่วมทีมนูมันเซีย ในปี ค.ศ. 1999 โดยลงเล่นให้กับทีมในลีกถึง 121 นัด และเลิกเล่นฟุตบอลอาชีพที่สโมสรนี้
ในปี ค.ศ. 2009 เขาได้เริ่มอาชีพหัวหน้าผู้ฝึกสอนฟุตบอลกับ นูมันเซีย ก่อนย้ายไปยังทีม กอรอนากีแยลต์แซ ในประเทศโปแลนด์ ก่อนที่ในปี ค.ศ. 2014 เขาจะย้ายไปเป็นผู้จัดการทีมในประเทศสเปนอีกครั้ง กับเอร์กูเลส ในเซกุนดาดิบิซิออน เบ ก่อนที่ในวันที่ 25 มกราคม ปีถัดมา เขาถูกไล่ออกหลังจากชนะเพียงสามนัดจาก 12 เกมในนัดเหย้า ในปี ค.ศ. 2016 เขาย้ายไปเป็นผู้จัดการทีมราชบุรี มิตรผล สโมสรในไทยลีก ในปี ค.ศ. 2018 เขาจะย้ายไปเป็นผู้จัดการทีมเอลเช ก่อนพาทีมเลื่อนชั้นสู่ลีกสูงสุดได้สำเร็จ ก่อนที่จะย้ายไปเป็นผู้จัดการทีมอูเอสกา และเรอัลบายาโดลิด ในลาลิกา
เคลเมินส์ ฟ็อน เพียร์เค

เคลเมินส์ เพเทอร์ ฟ็อน เพียร์เค (12 พฤษภาคม ค.ศ. 1874 – 28 กุมภาพันธ์ ค.ศ. 1929) เป็นแพทย์และนักวิทยาศาสตร์ชาวออสเตรีย เกิดใกล้กรุงเวียนนา มีน้องชายชื่อกีโด ฟ็อน เพียร์เค ซึ่งต่อมาเป็นนักฟิสิกส์ เรียนวิชาเทววิทยาที่มหาวิทยาลัยอินส์บรุคและวิชาปรัชญาที่มหาวิทยาลัยเลอเฟิน ก่อนจะเรียนวิชาแพทย์ที่มหาวิทยาลัยกราซและฝึกงานที่คลินิกเด็กในเวียนนา ในปี ค.ศ. 1906 เพียร์เคพบว่าผู้ป่วยที่เคยได้รับวัคซีนโรคฝีดาษมาก่อนจะมีปฏิกิริยาตอบสนองเมื่อได้รับวัคซีนอีกครั้ง เพียร์เคและเบ-ลอ ชิก กุมารแพทย์ชาวฮังการี/อเมริกัน จึงคิดค้นคำว่า "allergy" (มาจากคำในกรีก "allos" แปลว่า "อื่น ๆ" และ "ergon" แปลว่า "ปฏิกิริยา") เพื่ออธิบายปฏิกิริยาดังกล่าว
ต่อมาเพียร์เคได้ศึกษาเชื้อโรคฝีดาษและค้นพบว่าทูเบอร์คูลิน สารที่โรแบร์ท ค็อค สกัดจากแบคทีเรียที่ก่อวัณโรคในปี ค.ศ. 1890 ก่อให้เกิดปฏิกิริยาตอบสนองคล้ายกัน ชาร์ล ม็องตู แพทย์ชาวฝรั่งเศส ได้ศึกษาแนวคิดนี้ต่อจนค้นพบการตรวจม็องตู ซึ่งเป็นการตรวจวินิจฉัยวัณโรคในปี ค.ศ. 1907
ในปี ค.ศ. 1909 เพียร์เคปฏิเสธงานที่สถาบันปาสเตอร์ในปารีส ประเทศฝรั่งเศสและดำรงตำแหน่งศาสตราจารย์ที่มหาวิทยาลัยจอนส์ฮอปกินส์ในบอลทิมอร์ สหรัฐ ปีต่อมา เพียร์เคกลับมาทำงานที่เมืองเบร็สเลาและเวียนนา ในปี ค.ศ. 1929 เพียร์เคและมารีอา คริสทีเนอ ฟัน ฮูเซิน ภรรยากระทำอัตวินิบาตกรรม
มงคล สุคนธขจร

มงคล สุคนธขจร (31 พฤษภาคม พ.ศ. 2466 – 14 เมษายน พ.ศ. 2523) อดีตรองประธานสภาผู้แทนราษฎร และอดีตสมาชิกสภาผู้แทนราษฎรจังหวัดนครราชสีมา 3 สมัย
ประวัติ.
มงคล เกิดเมื่อวันที่ 31 พฤษภาคม พ.ศ. 2466 สำเร็จการศึกษา ธรรมศาสตรบัณฑิต มหาวิทยาลัยธรรมศาสตร์และการเมือง สมรสกับสุดจิตต์ สุคนธขจร 
มงคล สุคนธขจร ถึงแก่อนิจกรรมด้วยโรคมะเร็งปอด เมื่อวันที่ 14 เมษายน พ.ศ. 2523 สิริอายุรวม 56 ปี
งานการเมือง.
มงคล ประกอบอาชีพทนายความ ก่อนที่จะได้รับเลือกตั้งเป็นสมาชิกสภาผู้แทนราษฏรครั้งแรกใน พ.ศ. 2518 สังกัดพรรคชาติไทย และได้รับเลือกติดต่อกันรวม 3 ครั้ง
มงคล ได้รับเลือกเป็นรองประธานสภาผู้แทนราษฎร คนที่ 1 ในสภาผู้แทนราษฎรไทย ชุดที่ 12 เมื่อ พ.ศ. 2519 และ สภาผู้แทนราษฎรไทย ชุดที่ 13 เมื่อ พ.ศ. 2522
สมาชิกสภาผู้แทนราษฎร.
มงคล สุคนธขจร ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
เจ้าหญิงโซนัม เดเชน วังชุก

เจ้าฟ้าหญิงโซนัม เดเซน วังชุก (ไวลี: "bsod nams bde chen dbang phyug"; ประสูติเมื่อวันที่ 5 สิงหาคม ค.ศ. 1981) เป็นเจ้าหญิงแห่งราชอาณาจักรภูฏาน พระองค์เป็นพระราชธิดาใน สมเด็จพระราชาธิบดีจิกมี ซิงเย วังชุก และ สมเด็จพระราชินี อาชิ ดอร์จิ วังโม วังชุก ซึ่งเป็นพระอัครมเหสีองค์ที่หนึ่งในบรรดาพระอัครมเหสีทั้งสี่พระองค์ เจ้าฟ้าหญิงโซนัม เดเชน วังชุก มีพระอนุชาร่วมพระราชมารดา 1 พระองค์ ซึ่งมีพระนามว่า เจ้าฟ้าชายจิกเยล อุกเยน วังชุก
เจ้าฟ้าหญิงโซนัม เดเชน วังชุก เป็นพระขนิษฐภคินี
ต่างพระราชมารดาในสมเด็จพระราชาธิบดีจิกมี เคเซอร์ นัมเกล วังชุก พระมหากษัตริย์แห่งราชอาณาจักรภูฏาน รัชสมัยที่ 5 แห่งราชวงศ์วังชุก 
พระองค์ได้ศึกษาในระดับปริญญาตรีที่ มหาวิทยาลัยสแตนฟอร์ด และ โรงเรียนกฎหมายฮาร์วาร์ด
สุภโชค สัมปัตตะวนิช

พลโท สุภโชค สัมปัตตะวนิช (20 พฤษภาคม พ.ศ. 2497 –) เป็นผู้อำนวยการส่วนการศึกษา โรงเรียนนายร้อยพระจุลจอมเกล้า และในปี พ.ศ. 2555 เขาได้รับการโยกย้ายมาเป็นรองผู้บัญชาการ โรงเรียนนายร้อยพระจุลจอมเกล้า
ประวัติ.
สุภโชค สัมปัตตะวนิช สำเร็จการศึกษาหลักสูตรวิทยาศาสตรมหาบัณฑิตสาขาวิศวกรรมเครื่องกล จากมหาวิทยาลัยออริกอนสเตต
นอกจากนี้ เขายังทำหน้าที่เป็น ราชองครักษ์เวร และเป็นผู้ฝึกสอนมวยไทยเลิศฤทธิ์ ให้กับนักเรียนนายร้อย จปร.โดยได้ออกรายการโทรทัศน์ "ฮิวแมนเวปปอน" ตอนที่ 1 ที่มีการจัดฉายในหลายประเทศ
เจ้าชายอุกเยน จิกมี วังชุก

เจ้าชาย "ดาโช" อุกเยน จิกมี วังชุก (พระราชสมภพเมื่อวันที่ 11 พฤศจิกายน ค.ศ. 1994) พระองค์เป็นพระราชโอรสใน สมเด็จพระราชาธิบดีจิกมี ซิงเย วังชุก และ สมเด็จพระราชินีเชอริง เพม วังชุก ซึ่งเป็นพระมเหสีองค์ที่สอง
พระราชประวัติ.
เจ้าชายอุกเยน จิกมี วังชุก ได้มีส่วนร่วมในการร่วมงานพระราชพิธีและการประชุมที่ต่างประเทศ ในปี ค.ศ. 2008 เจ้าชายอุกเยน จิกมี วังชุก จบการศึกษาที่โรงเรียน Institut Le Rosey ซึ่งเป็นโรงเรียนประจำที่ประเทศสวิตเซอร์แลนด์
กังสดาล สุขแก้ว

กังสดาล สุขแก้ว หรือเป็นที่รู้จักในชื่อ "กวาง เคดี-รอม" นักร้อง และนักแสดงหญิงชาวไทย สังกัดคีตา เรคคอร์ดส มีผลงานเพลงชุดแรกและชุดเดียวในปี พ.ศ. 2538
ประวัติ.
กังสดาล โจนาธาน หรือชื่อในวงการ กังสดาล สุขแก้ว (ชื่อเล่น: กวาง) เกิดเมื่อวันที่ 16 กรกฎาคม พ.ศ. 2522 นักร้อง และนักแสดงหญิงชาวไทย เริ่มต้นเข้าสู่วงการจากการชนะเลิศการประกวดมิสรีวิว ขอบนิตยสารแฟชั่นรีวิว จากนั้นจึงมีผลงานถ่ายแบบนิตยสาร จาก
โฆษณา และแสดงละคร ก่อนที่จะมาเป็นนักร้องในภายหลัง
ด้านการศึกษา จบการศึกษาระดับมัธยมศึกษา โรงเรียนบดินทรเดชา (สิงห์ สิงหเสนี) และจบการศึกษาระดับปริญญาตรี คณะศิลปกรรมศาสตร์ มหาวิทยาลัยศรีนครินทรวิโรฒ﻿ ประสานมิตร
เป็นที่รู้จักจากการแสดงละครเรื่องแรก "ชิงช้าชาลี" ออกอากาศทางสถานีโทรทัศน์สีกองทัพบกช่อง 7 และมีชื่อเสียงจากการเป็นศิลปินสังกัดคีตา เรคคอร์ดส ออกอัลบั้มเพลงชุดแรกและชุดเดียวเมื่อพ.ศ. 2538 ชื่ออัลบั้ม "KD ROM" (เคดี รอม) มีผลงานเพลงฮิตได้แก่ เพลง บ้านบึ้ม และ เธอไม่ผิด
ชีวิตครอบครัว สมรสกับ จอห์น โจนาธาน ซึ่งเป็นชาวต่างชาติ เมื่อปี พ.ศ. 2552 มีบุตรด้วยกัน 2 คน ปัจจุบันเธอหันหลังให้กับวงการบันเทิงแล้ว
แผ่นดินไหวในอิมผาล พ.ศ. 2559

แผ่นดินไหวในอิมผาล พ.ศ. 2559 หรือ แผ่นดินไหวในภาคตะวันออกเฉียงเหนือของประเทศอินเดีย พ.ศ. 2559 เป็นแผ่นดินไหวขนาด 6.7 แมกนิจูด เกิดขึ้นเมื่อวันที่ 4 มกราคม พ.ศ. 2559 เวลา 04:35 น. ตามเวลาท้องถิ่นในประเทศอินเดีย  วัดความรุนแรงได้ VII หรือหรือระดับ 7 ตามมาตราเมร์กัลลี โดยมีจุดเหนือศูนย์เกิดแผ่นดินไหวอยู่ห่างจากเมืองอิมผาล รัฐมณีปุระ ไปทางตะวันตกเฉียงเหนือ 33 กิโลเมตร และศูนย์เกิดแผ่นดินไหวอยู่ที่ระดับความลึกประมาณ 55 กิโลเมตร แผ่นดินไหวครั้งนี้รู้สึกแรงสั่นสะเทือนได้ถึงประเทศบังกลาเทศ ประเทศพม่า และประเทศเนปาล
แผ่นดินไหวนี้ทำให้มีผู้เสียชีวิตอย่างน้อย 11 ราย และผู้ได้รับบาดเจ็บ 200 ราย
น้อม อุปรมัย

น้อม อุปรมัย (27 พฤศจิกายน พ.ศ. 2454 - 17 พฤษภาคม พ.ศ. 2526) อดีตรองประธานสภาผู้แทนราษฎร อดีตรัฐมนตรีช่วยว่าการกระทรวงศึกษาธิการ และ อดีตสมาชิกสภาผู้แทนราษฎรจังหวัดนครศรีธรรมราช 4 สมัย
ประวัติ.
น้อม เกิดเมื่อวันที่ 27 พฤศจิกายน พ.ศ. 2454 เป็นบุตรของนายกลิ่น และ นางกิมยี อุปรมัย สำเร็จการศึกษา ธรรมศาสตรบัณฑิต มหาวิทยาลัยธรรมศาสตร์และการเมือง สมรสกับนางภัทรา รัตนสุวรรณ มีบุตร-ธิดา รวม 7 คน
การทำงาน.
น้อมได้เข้าเข้ารับราชการเป็นครูจัตวา ที่โรงเรียนเบญจมราชูทิศ นครศรีธรรมราช เมื่อ พ.ศ. 2474 ต่อมาได้ย้ายไปเป็นครูจัตวาโรงเรียนประชาบาล ตำบลศาลามีชัย 2 วัดศาลามีชัย อำเภอเมืองนครศรีธรรมราช เมื่อ พ.ศ. 2476 และในระหว่าง พ.ศ. 2477 – 2484 ก็ได้ย้ายกลับมาเป็นครูที่โรงเรียนเบญจมราชูทิศอีกครั้งหนึ่ง 
หลังสำเร็จการศึกษาในระดับอนุปริญญาแล้ว น้อมได้เข้ารับราชการที่กระทรวงมหาดไทย และได้เป็นปลัดอำเภอตรี ที่อำเภอเมืองสมุทรปราการ เมื่อ พ.ศ. 2485 ต่อมาย้ายไปเป็นปลัดอำเภอตรี อำเภออรัญประเทศ จังหวัดปราจีนบุรี เมื่อ พ.ศ. 2486 ต่อมาจึงได้รับการคัดเลือกและแต่งตั้งให้เป็นปลัดอำเภอตรี ที่อำเภอเมือง รัฐปะลิส และได้ย้ายมาเป็นปลัดอำเภอตรี ที่อำเภอบ้านโป่ง จังหวัดราชบุรี และได้ย้ายลงมาเป็นปลัดอำเภอตรีที่กิ่งอำเภอลานสกา จังหวัดนครศรีธรรมราช ในปีเดียวกันนั้นเอง จนใน พ.ศ. 2489 ก็ได้ลาออกจากราชการ เพื่อไปประกอบอาชีพส่วนตัวเป็นทนายความ 
งานการเมือง.
น้อม ได้รับเลือกตั้งเป็นสมาชิกสภาผู้แทนราษฏรครั้งแรกใน พ.ศ. 2495 และได้รับเลือกติดต่อกันรวม 4 ครั้ง
น้อม ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงศึกษาธิการ เมื่อ พ.ศ. 2501 ในรัฐบาลจอมพลถนอม กิตติขจร
นอกจากนี้ น้อมได้รับเลือกเป็นรองประธานสภาผู้แทนราษฎร คนที่ 1 ในสภาผู้แทนราษฎรไทย ชุดที่ 8 เมื่อ พ.ศ. 2500 และ รองประธานสภาผู้แทนราษฎร คนที่ 2 ใน สภาผู้แทนราษฎรไทย ชุดที่ 10 เมื่อ พ.ศ. 2512
สมาชิกสภาผู้แทนราษฎร.
น้อม อุปรมัย ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
ข้อเสนอสำคัญ.
เมื่อปี พ.ศ. 2498 น้อม อุปรมัย ได้ยื่นข้อเสนอต่อรัฐบาลให้จัดตั้งโรงเรียนฝึกหัดครูในภาค 8 (นครศรีธรรมราช) จนเป็นที่มาของการจัดตั้งโรงเรียนฝึกหัดครูนครศรีธรรมราช ได้ประกาศจัดตั้งเมื่อวันที่ 1 มกราคม พ.ศ. 2500
นอกจากนั้น เยังได้เสนอข้อเสนอเกี่ยวกับการศึกษาอีกจำนวนมาก เช่น การศึกษาทางไปรษณีย์ ซึ่งในขณะนั้นยังไม่มีการเปิดการเรียนการสอนด้วยวิธีการนี้ ปัญหาครูไม่พอทำการสอน การเลื่อนวิทยฐานะครู แบบเรียนมาตรฐาน หรือการประถมศึกษา เป็นต้น
ถึงแก่อนิจกรรม.
น้อม อุปรมัย ถึงแก่กรรม เมื่อวันที่ 17 พฤษภาคม พ.ศ. 2526 ณ โรงพยาบาลหาดใหญ่ จังหวัดสงขลา สิริอายุรวม 71 ปี
รายชื่อประเทศที่ได้รับการช่วยเหลือจากต่างประเทศ

ด้านล่างนี้เป็น รายชื่อประเทศที่ได้รับการช่วยเหลือจากต่างประเทศ โดยขึ้นอยู่กับ องค์การช่วยเหลือเพื่อพัฒนา หรือ ซึ่งองค์กรนี้จะช่วยเหลือประเทศ ทุก ๆ ปี
เดชดำรงค์ ส.อำนวยศิริโชค

เดชดำรงค์ ส.อำนวยศิริโชค เป็นนักต่อสู้แบบผสมชาวไทย สังกัดอยู่ในสมาคมวันแชมเปียนชิพ (ONE) รุ่นสตรอว์เวท ปัจจุบันเขาเป็นแชมป์รายการวันแชมเปียนชิพรุ่นสตรอว์เวท และเป็นอดีตนักมวย
มวยไทย.
เดชดำรงค์อยู่บนสังเวียนมวยไทยมาตลอด 20 ปี ชนะมากกว่า 300 ครั้ง และเคยเป็นแชมป์เวทีมวยลุมพินี 3 สมัย
แยกตากสิน

แยกตากสิน เป็นจุดตัดระหว่างถนนสมเด็จพระเจ้าตากสิน, ถนนกรุงธนบุรี และถนนราชพฤกษ์ ตั้งอยู่ในพื้นที่แขวงบุคคโล เขตธนบุรี กรุงเทพมหานคร ทางแยกนี้เป็นจุดเริ่มต้นของถนนราชพฤกษ์และถนนกรุงธนบุรี โดยมีสะพานข้ามทางแยกตามแนวถนนราชพฤกษ์และถนนกรุงธนบุรีเพื่อลดความติดขัดการจราจรขาไปและขากลับจากฝั่งพระนครผ่านสะพานสมเด็จพระเจ้าตากสินมหาราช อีกทั้งยังมีทางของรถไฟฟ้าบีทีเอส สายสีลม วิ่งผ่านทางแยกนี้ด้วย
สองแถว

สองแถว  เป็นรถยนต์ขนส่งผู้โดยสารใน ประเทศไทย และ ประเทศลาว ดัดแปลงมาจากรถกระบะ หรือ รถบรรทุกขนาดใหญ่ อาจจะใช้สำหรับเป็นแท็กซี่ หรือ รถโดยสารประจำทาง
การให้บริการ.
ลักษณะรถ.
ตัวรถเป็นรถกระบะ หรือ รถบรรทุก แล้วนำรถไปดัดแปลงโดยการต่อเติมหลังคาที่ท้ายกระบะของรถ และใส่เบาะเป็น 2 แถว ฝั่งซ้าย และ ฝั่งขวา เพื่อเป็นที่นั่งของผู้โดยสาร ซึ่งเป็นที่มาของชื่อสองแถว
การให้บริการ.
รถสองแถวให้บริการในพื้นที่ที่ได้รับสัมปทานจากหน่วยงานราชการ เช่น กรมการขนส่งทางบก เช่นเดียวกับรถโดยสารประจำทาง การใช้บริการคือโบกให้คนขับรถจอดเพื่อรับเรา แล้วขึ้นรถ แล้วกดกริ่งเพื่อให้คนขับจอดตามที่หมายเพื่อลงจากรถ แล้วจ่ายเงินให้คนขับรถ
แยกมไหสวรรย์

แยกมไหสวรรย์ เป็นสี่แยกบริเวณจุดตัดระหว่างถนนสมเด็จพระเจ้าตากสิน, ถนนรัชดาภิเษก และถนนมไหสวรรย์ ตั้งอยู่ในพื้นที่แขวงดาวคะนอง เขตธนบุรี กรุงเทพมหานคร โดยเป็นจุดเริ่มต้นของถนนรัชดาภิเษกและถนนมไหสวรรย์ ทางแยกนี้อยู่ใต้สะพานพระราม 3 ในฝั่งธนบุรี และมีโครงการก่อสร้างอุโมงค์ลอดทางแยกในแนวถนนสมเด็จพระเจ้าตากสิน เริ่มก่อสร้างโครงการอย่างเป็นทางวันที่ 11 ตุลาคม พ.ศ. 2554 เริ่มเปิดใช้อย่างไม่เป็นทางการ 30 กันยายน พ.ศ. 2559
แยกประชาอุทิศ (เขตราษฎร์บูรณะ)

แยกประชาอุทิศ  เป็นสามแยกจุดตัดระหว่างถนนสุขสวัสดิ์กับถนนประชาอุทิศ ตั้งอยู่ในพื้นที่แขวงราษฎร์บูรณะ เขตราษฎร์บูรณะ กรุงเทพมหานคร โดยแยกนี้เป็นจุดเริ่มต้นของถนนประชาอุทิศ
แยกนี้ในบางครั้งอาจเรียกว่า "กิโลเก้า" ซึ่งมีที่มาจากที่ตั้งที่อยู่ในช่วงของทางหลวงแผ่นดินหมายเลข 303 (ถนนสุขสวัสดิ์) ในช่วงกิโลเมตรที่ 9 โดยมีป้ายหยุดรถประจำทางที่สำคัญถัดจากแยกนี้ไปทางทิศตะวันออกเฉียงใต้ ซึ่งเรียกกันว่า "ใต้ทางด่วน กม.9" ตั้งอยู่บนถนนสุขสวัสดิ์ด้านขาเข้า เป็นจุดเริ่มต้นของรถประจำทาง (สองแถว) ในถนนประชาอุทิศ และป้ายรถประจำทางนี้ เนื่องจากมีฝั่งขาเข้าฝั่งเดียว จึงแยกเป็น 2 ป้าย (สำหรับรถเมล์ที่ขึ้นทางด่วน) โดยรถที่ขึ้นทางด่วนจะจอดรับผู้โดยสารด้านนอกฝั่งสวนสุขภาพ ส่วนรถที่ไปมุ่งหน้าเข้าแยกจะจอดรับผู้โดยสารด้านในป้ายรถประจำทางเกาะกลางถนน
รีสตาร์ต

"Restart" เป็นซิงเกิลของวงรูม 39ในปี พ.ศ. 2559 จากค่ายเลิฟอีส ประพันธ์เนื้อร้องโดย ธารณ ลิปตพัลลภ (แทน Lipta) แต่งทำนองโดย Room39 & โซ่ ETC (แมนลักษณ์ ทุมกานนท์) และเรียบเรียงโดย กฤช วิรยศิริ ,Room39 ออกจำหน่ายในวันที่ 25 กุมภาพันธ์ พ.ศ. 2559
เพลงนี้พูดถึงคนที่ทำผิดพลาดต่อคนรักซึ่งกว่า จะรู้สึกตัวก็ได้สูญเสียความรักไปแล้ว จึงอยากขอโอกาสเพื่อเริ่มต้นใหม่อีกสักครั้ง แม้ไม่รู้ว่าจะมีหวังหรือเปล่า
มิวสิกวีดิโอเพลง "Restart" โดยมีนักแสดงที่ชื่อเสียงมาจาก ฮอร์โมนส์ วัยว้าวุ่น ซีซั่น 3 แพรว-นฤภรกมล ฉายแสง และสกาย-วงศ์รวี นทีธร มาเล่นในมิวสิกวิดีโอนี้
การตอบรับ.
เพลง Restart ได้อันดับ 11 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 10 เมษายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ความจริง (เพลงรูม 39)

"ความจริง" เป็นซิงเกิลของวงรูม 39ในปี พ.ศ. 2558 จากค่ายเลิฟอีส ประพันธ์เนื้อร้อง-แต่งทำนองโดย โอฬาร ชูใจ (แว่นใหญ่) และเรียบเรียงโดย กฤช วิรยศิริ ,Room39 ออกจำหน่ายในวันที่ 24 กันยายน พ.ศ. 2558
เนื้อหาเพลงนี้พูดถึงความรู้สึกของคนที่กำ­ลังเผลอใจรู้สึกดีกับคนที่เคยทอดทิ้งตัวเอ­งไป และต้องพยายามต่อสู้กับความรู้สึกของตัวเอ­ง และบอกเตือนตัวเองว่าเราเคยผิดหวังกับคนนี­้มาแล้ว
การตอบรับ.
เพลง ความจริง ได้อันดับ 2 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 6 กุมภาพันธ์ พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เนเกลอริเอซิส

โรคเนเกลอริเอซิส  หรือ เยื่อหุ้มสมองและสมองอักเสบจากอะมีบาแบบปฐมภูมิ , ฝีในสมองจากอะมีบา  หรือ สมองอักเสบจากอะมีบา  เป็นโรคติดเชื้อของสมองอย่างหนึ่ง เกิดจากการติดเชื้อโปรโตซัว "Naegleria fowleri" ซึ่งบางครั้งถูกเรียกว่าอะมีบากินสมอง
ส่วนใหญ่จะพบเชื้อ "N. fowleri" ได้ในแหล่งน้ำอุ่นในธรรมชาติ เช่น บึง ทะเลสาบ แม่น้ำ บ่อน้ำพุร้อน เป็นต้น นอกจากนี้ยังอาจพบได้ในดิน แหล่งน้ำในชุมชนที่ไม่ได้รับการดูแลที่เหมาะสม เครื่องทำความร้อนในบ้าน บริเวณน้ำทิ้งของโรงงานอุตสาหกรรม สระว่ายน้ำที่ไม่ได้ใช้คลอรีนหรือมีคลอรีนน้อยเกินไป เป็นต้น โดยจะพบได้ในระยะอะมีบอยด์หรือระยะแฟลเจลเลตแบบชั่วคราว ยังมีปรากฏหลักฐานว่าเชื้อนี้อยู่ได้ในน้ำเค็ม
อาการและอาการแสดง.
ผู้ป่วยมักเริ่มมีอาการที่ระยะเวลา 1-9 วันหลังได้รับอะมีบา (ค่าเฉลี่ยอยู่ที่ 5 วัน) อาการระยะแรกที่พบได้ เช่น การรับรสรับกลิ่นผิดปกติ ปวดศีรษะ มีไข้ คลื่นไส้ อาเจียน ปวดหลัง และคอแข็งเกร็ง อาการในระยะต่อมาได้แก่อาการที่คล้ายคลึงกับที่พบในผู้ป่วยโรคเยื่อหุ้มสมองอักเสบ ซึ่งอาการเหล่านี้ได้แก่ สับสน ประสาทหลอน ไม่สนใจสิ่งรอบตัว เดินเซ กล้ามเนื้อเกร็ง และชัก เมื่อมีอาการเหล่านี้แล้วผู้ป่วยมักมีอาการทรุดลงอย่างรวดเร็วภายในเวลา 3-7 วัน และเสียชีวิตในเวลา 7-14 วันต่อมา โดยบางรายอาจเสียชีวิตที่เวลานานกว่านั้น มีรายงาน ค.ศ. 2013 ว่า ชายคนหนึ่งในไต้หวันที่ติดเชื้อนี้ เสียชีวิตที่ระยะเวลา 25 วันหลังได้รับเชื้อ
รับได้รึเปล่า

"รับได้รึเปล่า" เป็นซิงเกิลของวงรูม 39ในปี พ.ศ. 2558 จากค่ายเลิฟอีส ประพันธ์เนื้อร้อง-แต่งทำนองโดย โอฬาร ชูใจ (แว่นใหญ่) และเรียบเรียงโดย กฤช วิรยศิริ, ติณณ์ นภาลัย, Room39 ออกจำหน่ายในวันที่ 24 มิถุนายน พ.ศ. 2558 ส่วนมิวสิกวีดิโอเผยแพร่ครั้งแรกในวันที่ 1 กันยายน พ.ศ. 2558
เนื้อหาของเพลงนี้ ต้องการพูดถึงการที่ผู้คนในยุคปัจจุบันซึ่งมีความอยากรู้อยากเห็นสิ่งต่างๆที่สงสัย บางครั้งก็เป็นเรื่องที่คนไม่อยากพูด และบ่อยครั้งก็อยากรู้ในสิ่งที่ตัวเองอาจรับไม่ได้ถ้าคำตอบไม่เป็นอย่างที่ตัวเองคาดหวัง
การตอบรับ.
เพลง รับได้รึเปล่า ได้อันดับ 10 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 20 กันยายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
สัตว์ประหลาด (เพลงของอภิวัชร์ เอื้อถาวรสุข)

"สัตว์ประหลาด (The Beast)" เป็นซิงเกิลที่ 5 จากสตูดิโออัลบั้ม "" ขับร้องและประพันธ์โดยอภิวัชร์ เอื้อถาวรสุข (แสตมป์) นักร้อง นักแต่งเพลง และสถาปนิกชาวไทย โดยมีอีฟ ปานเจริญ มาร่วมร้อง สังกัดค่ายเลิฟอีสในเครือของบีอีซี-เทโร มิวสิค ออกจำหน่ายในรูปแบบดิจิตอลดาวโหลด 11 มีนาคม พ.ศ. 2558 เนื้อหาของเพลงนี้เกี่ยวกับแซวเหล่ามนุษย์ผู้ชายอารมณ์ร้อนที่พอกลับเข้าสู่ภาวะปกติก็ต้องกลับมาง้อแฟนอยู่ดี
เพลง "สัตว์ประหลาด" ได้รับรางวัลคมชัดลึก อวอร์ด ครั้งที่ 12 ประจำปี 2558 ประเภทเพลงไทยสากล สาขาเพลงยอดเยี่ยม
การตอบรับ.
เพลง "สัตว์ประหลาด" ติดอันดับสูงสุดที่ 9 จากการจัดอันดับของซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 28 มิถุนายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล 40 สถานี
นักเลงคีย์บอร์ด

"นักเลงคีย์บอร์ด (Keyboard Hustle)" เป็นซิงเกิลที่ 2 จากสตูดิโออัลบั้ม "" ขับร้องและประพันธ์โดยอภิวัชร์ เอื้อถาวรสุข (แสตมป์) นักร้อง นักแต่งเพลง และสถาปนิกชาวไทย โดยมี Takeshi Yokemura from YMCK มาร่วมร้อง สังกัดค่ายเลิฟอีสในเครือของบีอีซี-เทโร มิวสิค ออกจำหน่ายในรูปแบบดิจิตอลดาวโหลด 22 กรกฎาคม พ.ศ. 2557
เนื้อหาเพลงนี้พูดถึงของคู่รักข้าวใหม่ปลามันที่เก่งกาจเรื่องความรัก เวลานั่งพิมพ์ นั่งแชทอยู่หน้าจอโทรศัพท์ แต่กลับนั่งหงอ ไม่กล้าเปิดตัวเวลาเจอสาวๆ ยืนอยู่ตรงหน้า เลยมีความฝันว่าสักวันจะพูดให้เก่งกาจเท่ากับตอนพิมพ์จีบหญิง แต่สุดท้ายไม่มีจริงเป็นแค่อวตารที่ถูกสร้างขึ้น
มิวสิกวีดิโอนี้กำกับโดย เต๋อ-นวพล ธำรงรัตนฤทธิ์ ถ่ายทำที่ร้านทรูคอฟฟี ปากซอยสยามสแควร์ 3 โดยมี เบลล์-เขมิศรา พลเดช รับบท พิม พิมพ์ชนก ทวีโชค
การตอบรับ.
เพลง "นักเลงคีย์บอร์ด (Keyboard Hustle)" ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 5 ตุลาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล 40 สถานี
เค็นตะ นิชิโมโตะ

เค็นตะ นิชิโมโตะ (; โรมาจิ: "Nishimoto Kenta"; 30 สิงหาคม ค.ศ. 1994 —) เป็นนักกีฬาแบดมินตันชายชาวญี่ปุ่น เขาเกิดในจังหวัดมิเอะ เขาจบการศึกษาจากโรงเรียนมัธยมไซตามะซาไกเอะ ปัจจุบันเขากำลังศึกษาที่มหาวิทยาลัยชูโอ
ประวัติ.
ในเดือนกันยายน ค.ศ. 2013 นิชิโมโตะได้ผ่านเข้าสู่รอบชิงชนะเลิศในการแข่งขันแบดมินตันรัสเซียโอเพนกรังด์ปรีซ์ 2013 ในรอบชิงชนะเลิศเขาพ่ายให้กับวลาดิเมียร์ อีวานอฟ ด้วยคะแนน 1–2 เกม (17–21 21–15 14–21) จึงทำให้เขาได้รับรางวัลรองชนะเลิศ
เจ้าหญิงชิมิ ยางซอม

เจ้าฟ้าหญิงชิมิ ยางซอม  (ไวลี: "vchi med dbyangs vdzoms dbang phyug"; ประสูติเมื่อวันที่ 10 มกราคม ค.ศ. 1980) พระองค์ทรงเป็นพระราชธิดาใน สมเด็จพระราชาธิบดีจิกมี ซิงเย วังชุก และ สมเด็จพระราชินีเชอร์ริง เพม วังชุก ซึ่งเป็นพระบรมราชินีและพระอัครมเหสีพระองค์ที่สองในบรรดาพระอัครมเหสีทั้งสี่พระองค์
เจ้าฟ้าหญิงชิมิ ยางซอม เป็นพระเชษฐภคินีต่างพระราชมารดา ใน สมเด็จพระราชาธิบดีจิกมี เคเซอร์ นัมเกล วังชุก
พระประวัติ.
พระองค์ทรงศึกษาที่โรงเรียน Luntenzampa Middle Secondary School และ Yangchenphug Higher Secondary School, Dana Hall School
ภายหลังทรงสำเร็จการศึกษาระดับ ปริญญาตรี 2 ใบ จากสาขา ความสัมพันธ์ระหว่างประเทศ และ เศรษฐศาสตร์ ที่from Wellesley College ในรัฐแมสซาชูเซตส์ และ ปริญญาโท สาขา การบริหารรัฐกิจ ที่มหาวิทยาลัยโคลัมเบีย ใน นครนิวยอร์ก
แจน ฮัลโหลวีน

รัชดา อนังรัสวดี นักร้อง และนักแสดงหญิงชาวไทย และเป็นที่รู้จักในฐานะนักร้องหญิงสังกัดคีตา เรคคอร์ดส ในนาม แจน ฮัลโหล-วีน (Jan Hallo-Ween)
ประวัติ.
แจน ฮัลโหล-วีน (มักเขียนเป็น: แจน ฮัลโลวีน) หรือชื่อจริง รัชดา อนังรัสวดี เป็นนักร้องชาวไทย แจนเปิดตัวครั้งแรกเมื่อปีพ.ศ. 2538 ในมาดสาว J-ROCK เขียนขอบตาดำเท่ห์ๆ ผมซอยสั้นดูทะมัดทะแมง ผิวสีน้ำผึ้ง รูปร่างบอบบาง เด่นที่ดาว 5 แฉกใต้ตาข้างขวา ซึ่งเป็นเอกลักษณ์อันโดดเด่นของเธอ มาพร้อมกับความมั่นใจตามประสาสาวยุคใหม่ แจนถือเป็นศิลปินหญิงคนแรกและคนเดียวของค่ายคีตา ที่ทำเพลงแนวอัลเทอร์เนทีฟซึ่งเป็นทางเลือกใหม่ของดนตรี ฮิตมากๆในช่วงระยะเวลาหนึ่ง นอกจากเพลงที่มีแนวอัลเทอร์เนทีฟแล้ว ยังมีความเป็น J-Rock , Pop Rock , พังค์
แจนออกอัลบั้มชุดแรกและชุดเดียวของเธอในชื่อ "Jan Hallo-Ween (สตรีแก่นนครปี 2538)" ชื่ออัลบั้มอาจจะสะดุดหูเป็นอย่างมาก ซึ่งคอนเซ็ปต์ของอัลบั้มคือการยกตัวอย่างสตรีแก่นนครยุคก่อน และสตรีแก่นนครยุคปี 2538 นั่นคือ "แจน ฮัลโหล-วีน" ที่มีความทันสมัย แก่น ซน เปรี้ยวเข็ดฟัน ต่างจากสตรีแก่นนครยุคก่อนที่มีความเรียบร้อย สุภาพ โดยสโลแกนของ "สตรีแก่นนครปี 2538" กล่าวคือ "อย่าหลงเชื่อสรรพคุณของเขาโดยการบอกเล่า จนกว่าคุณจะได้ศึกษาเขาด้วยตัวคุณเอง" 
โดยอัลบั้มชุดนี้เปิดตัวด้วยเพลงเร็ว จังหวะร็อคหนักแน่น เด่นที่เสียงตะโกนวีนๆของเธอ ซึ่งเล่าถึงการตัดพ้อผู้ชาย และพฤติกรรมของผู้ชายที่มีความไม่เอาไหน อย่างเพลง "รักแมวสิเธอ" ต่อด้วยการเปิดตัวเพลงที่สอง ซึ่งเป็นเพลงช้าเศร้าๆหม่นๆเล่าถึงการจากลา ซึ่งต่างจากเพลงแรกอย่างสิ้นเชิง คือเพลง "เยื่อใยสุดท้าย" ส่วนใหญ่อัลบั้มชุดนี้จะเน้นเพลงเร็วเป็นหลัก แต่เพลงช้ากลับเป็นเพลงที่ถูกพูดถึงมากที่สุด 
ภายหลังค่ายคีตา เรคคอร์ดส ปิดตัวลง ก็ไม่ได้มีผลงานอีกเลย ปัจจุบัน "แจน ฮัลโลวีน" ไม่มีผลงานในวงการบันเทิงแล้ว
รายงานความสุขโลก

รายงานความสุขโลก เป็นดัชนีวัด ความสุข เผยแพร่โดย สหประชาชาติ ข้อมูลนี้สำรวจ 150 ประเทศทั่วโลก โดยให้คะแนน ตั้งแต่ 0 ถึง 10 โดยใช้การวิเคราะห์ผ่านตัวแปร 6 ด้าน ได้แก่ มูลค่าผลิตภัณฑ์มวลรวมประเทศ , การสนับสนุนทางสังคม , อายุขัยเฉลี่ย , เสรีภาพในการใช้ชีวิต , ความเอื้อเฟื้อเผื่อแผ่ และ ระดับการคอรัปชั่น
การจัดอันดับ.
2017 report.
The 2017 report features the happiness score averaged over the years 2014-2016. For that timespan, Norway is the overall happiest country in the world, even though oil prices have dropped. Close behind are Denmark, Iceland and Switzerland in a tight pack. All the top ten countries have high scores in the six categories. The ranked follow-on countries in the top ten are: Finland, the Netherlands, Canada, New Zealand, Australia, and Sweden.
"Table of data for 2017."
ประชากรศาสตร์พม่า

บทความนี้ว่าด้วยลักษณะประชากรของประเทศพม่า รวมถึงความหนาแน่นของประชากร ชาติพันธุ์ ระดับการศึกษา สาธารณสุข สถานภาพทางเศรษฐกิจ การนับถือศาสนา เป็นต้น
จำนวน.
รัฐบาลพม่าได้สำรวจประชากร โดยประกอบด้วยชนชาติต่าง ๆ กว่า 135 เชื้อชาติ โดยมีชนชาติหลัก 8 ชนชาติ รวมถึงชาวพม่า (68%), ชาวไทใหญ่ (9%), ชาวกะเหรี่ยง (7%), ชาวยะไข่ (4%), ชาวมอญ (2%), ชาวกะยา และชาวกะชีน
ลักษณะประชากร.
การเกิด และ เสียชีวิต
รายชื่อแหล่งมรดกโลกในประเทศนอร์เวย์

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศนอร์เวย์ทั้งสิ้น 8 แหล่ง ประกอบด้วยแหล่งมรดกโลกทางวัฒนธรรม 7 แหล่ง และแหล่งมรดกโลกทางธรรมชาติ 1 แหล่ง
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
 "*หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก"
สถานที่ที่ได้ขึ้นบัญชีรายชื่อเบื้องต้น.
ประเทศนอร์เวย์มีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 5 แห่ง
โปเกมอน ไฟร์เรด และ ลีฟกรีน

พ็อกเก็ตมอนสเตอร์ ไฟร์เรด "และ" ลีฟกรีน (; โรมาจิ: "Poketto Monsutā Faiareddo & Rīfugurīn") หรือในชื่อภาษาอังกฤษ โปเกมอน ไฟร์เรดเวอร์ชัน" และ "ลีฟกรีนเวอร์ชัน  เป็นเกมภาคทำใหม่จากวิดีโอเกมโปเกมอน เรด และ กรีน ถูกผลิตสำหรับเครื่องเล่นเกมบอยอัดวานซ์ พัฒนาโดยบริษัทเกมฟรีก จำหน่ายโดยบริษัท โปเกมอน จำกัดและนินเท็นโด โดยมี 2 เวอร์ชันหลักคือ "พ็อกเก็ตมอนสเตอร์ ไฟร์เรด" (; โรมาจิ: "Poketto Monsutā Faiareddo") และ "พ็อกเก็ตมอนสเตอร์ ลีฟกรีน" (; โรมาจิ: "Poketto Monsutā Rīfugurīn") วางจำหน่ายในประเทศญี่ปุ่นเมื่อวันที่ 29 มกราคม พ.ศ. 2547 และได้วางจำหน่ายในแถบทวีปอเมริกาเหนือและยุโรปในเดือนกันยายนและตุลาคม ตามลำดับ 
ประวัติ.
"พ็อกเก็ตมอนสเตอร์ ไฟร์เรด" และ "ลีฟกรีน" เป็นเกมชุดของโปเกมอนที่ได้นำ พ็อกเก็ตมอนสเตอร์ จากแพล็ตฟอร์มเกมบอยมาทำใหม่เพื่อสำหรับเครื่องเล่นเกมบอยอัดวานซ์ และสามารถใช้กับอุปกรณ์เกมบอยอัดวานซ์ไวร์เลสส์อะแดปเตอร์
"ไฟร์เรด" และ "ลีฟกรีน" เป็นหนึ่งในเกมแนวสวมบทบาทจาก โปเกมอน ผู้เล่นควบคุมตัวละครผู้เล่นจากมุมมองเหนือศีรษะ และต่อสู้แบบเทิร์นเบสเช่นเดียวกับภาคแรก อย่างไรก็ตาม มีคุณสมบัติใหม่ เช่น เมนูช่วยเหลือ และภูมิภาคใหม่เพิ่มเข้ามา ตลอดทั้งเกม ผู้เล่นจับและเลี้ยงดูโปเกมอนเพื่อใช้ต่อสู้ นอกจากนี้สามารถเลือกตัวละครผู้เล่นตามเพศได้ซึ่งแตกต่างจากรุ่นเดิม และสามารถแลกเปลี่ยนโปเกมอนจากเกมเดียวกันอย่าง "โปเกมอน รูบี้ / แซฟไฟร์ / เอเมอรัลด์" ได้
ในส่วนระบบพื้นฐานนั้นใช้ระบบจาก รูบี้ และ แซฟไฟร์ ในขณะที่มีจุดต่างๆ เช่น การเพิ่มองค์ประกอบใหม่และการเพิ่มบรรทัดและการแก้ไขเล็กน้อย สถานการณ์ ข้อความรวมถึงบรรทัด ประเภทของโปเกมอนที่ใช้โดยเทรนเนอร์ โปเกมอนที่ปรากฏตัวขึ้น โครงสร้างของแผนที่เกือบจะเหมือนกัน และใช้เนื้อหาตรงกับต้นฉบับ "สีแดงและสีเขียว" เป็นหลัก นอกจากนี้ได้เพิ่มแอเรียใหม่ชื่อว่า "นานาชิมะ" ซึ่งเคยปรากฏใน "โกลด์ และ ซิลเวอร์" มาแล้ว
ในส่วนของโปเกมอนของเกมจาก GBA ได้ถูกบันทึกไว้ถึง 386 ชนิด ซึ่งในเกมนี้มีให้จับถึง 151 ชนิด โดยมีสมุดภาพภูมิภาคเฉพาะตัวเรียกว่า สมุดภาพคันโต (カントー図鑑, Kanto Dex) ซึ่งแตกต่างจากเกมเวอร์ชันดั้งเดิม แดง และ เขียว ที่บันทึกข้อมูลโปเกมอนเพียงแค่ 150 ชนิด (โดยมิวนับเป็นโปเกมอนมายาที่สามารถรับงานงานแคมเปญ) นอกจากนี้ยังมีโปเกมอนที่มาจาก "โกลด์ และ ซิลเวอร์" ที่ปรากฏในเกมด้วยกันถึง 61 ชนิดจาก 100 ชนิด รวมทั้ง โซนาโนะ ได้ปรากฏตัวในเกมเป็นครั้งแรก ทำให้รวมโปเกมอนที่ปรากฏถึง 212 ชนิดด้วยกัน
รูปแบบการเล่น.
ระบบเกมมีพื้นฐานมาจาก "รูบี้ และ แซฟไฟร์"
ผลตอบรับ.
โปเกมอน ไฟร์เรด และ ลีฟกรีน ได้รับคำวิจารณ์ในด้านบวกเป็นส่วนใหญ่ โดยได้คะแนนสะสมบนเมตาคริติกอยู่ที่ 81% นักวิจารณ์ส่วนใหญ่ให้คำชื่นชมในแง่ที่ว่าเกมยังคงรูปแบบการเล่นดั้งเดิมเอาไว้ได้พร้อมๆ กับที่สามารถเพิ่มฟีเจอร์ใหม่ๆ ได้ การตอบรับด้านงานภาพและเสียงไปในทางก้ำกึ่ง โดยผู้วิจารณ์บางคนตำหนิว่าเรียบง่ายเกินไปและไม่มีการพัฒนาเมื่อเทียบกับเกมอื่นในซีรีส์ที่วางจำหน่ายไปก่อนหน้านี้อย่าง "รูบี้ และ แซฟไฟร์" อย่างไรก็ตาม ไฟร์เรด และ ลีฟกรีน ก็ประสบความสำเร็จทางด้านยอดขาย โดยขายได้ทั่วโลกประมาณ 12 ล้านชุด